  Туспуктэм: Руслан Нуриахметов Майя Бывальцева Ижкарын Выль арез дышем сямен пусйыны уг малпало. Нуналлы быдэ фейерверкъёс но ӝыт шулдыръяськонъёс, ватсаса иллюминаци уз луэ. Со сярысь карлэн тӧроез Олег Бекмеметьев «ВКонтакте» мерлыко вотэсысь бамаз ивортӥз. « Али вакыт капчи ӧвӧл: юрттэт асмье пиосмуртъёслы – нимысьтыз ожгар ужрадэ пыриськисьёслы, соослэн семьяоссылы кулэ, но пиналъёсты праздниктэк кельтыны умойтэм луысал » Олег Бекмеметьев, Ижкарлэн тӧроез Шор площадьын чебер кыз но йӧ городок пуктозы, озьы ик выль ар кызъёс котькуд ёросын луозы. Йӧ городокез усьтон нуналэ но толшор шутэтскон нуналъёсы пиналъёс понна шудонъёс радъялозы. Служба нуись воргоронъёслэн пиналъёссы понна ӟечлэсьтон спектакльёс но возьматонъёс дасялозы. Озьы ик сяме пырем «Ёлка желаний» ӵектос ортчоз, со секыт улон югдуре шедем нылпиослэсь малпанъёссэс быдэстоз. Пиналъёслы возьматонъёслэн радлыкенызы, йӧ городоклэн аспӧртмэлыкъёсыныз толсур кутсконын тодматозы. Тегъёс: Выльар Ижкар Удмуртия  